text: [{"text_idx": "#000001", "text": "Mike Pence leggur eftir fyrrveradi ovasta si\u0301num"}, {"text_idx": "#000002", "text": "- Ein forseti, i\u00f0 heldur seg standa oman fyri grundlo\u0301gina, kann ikki veljast aftur"}, {"text_idx": "#000003", "text": "- Um ein heldur seg standa oman fyri grundlo\u0301gina, so kann ein ikki gerast landsins forseti aftur."}, {"text_idx": "#000004", "text": "So bers\u00f8gin var Mike Pence, fyrrverandi amerikanskur varaforseti, mo\u0301tvegis fyrrverandi ovasta si\u0301num, Donald Trump, ta\u0301 hann byrja\u00f0i herfer\u00f0 si\u0301na a\u0301 lei\u00f0ini at royna at gerast forsetavalevni fyri republikanska flokkin i\u0301 2024."}, {"text_idx": "#000005", "text": "Hann helt r\u00f8\u00f0u a\u0301 einum tiltaki i\u0301 Iowa a\u0301 64 a\u0301ra f\u00f8\u00f0ingardegi si\u0301num, og her minti hann veljararnar um, at Donald Trump royndi at bro\u0301ta grundlo\u0301gina, me\u00f0an hann sja\u0301lvur, sum varaforseti, royndi at verja hana."}, {"text_idx": "#000006", "text": "- Fyrrverandi felagi mi\u0301n helt uppa\u0301, at eg hev\u00f0i hemild til at o\u0301gilda undanfarna val. Men har misto\u0301k Trump seg, seg\u00f0i Mike Pence."}, {"text_idx": "#000007", "text": "Pence var\u00f0 sagdur at vera ein svi\u0301kjari av ro\u0301pandi uppreistrarfo\u0301lkunum, sum herja\u00f0u Capitol Hill i\u0301 januar 2021. Fleiri av teimum ro\u0301ptu, at varaforsetin skuldi heingjast."}, {"text_idx": "#000008", "text": "Eftir o\u0301gvusligu hendingarnar 6. januar 2021 hevur Pence tiki\u00f0 fra\u0301st\u00f8\u00f0u fra\u0301 Donald Trump, og nu\u0301 er hann fyrsti amerikanski varaforsetin i\u0301 ny\u0301ggjari ti\u0301\u00f0, sum bjo\u0301\u00f0ar fyrrverandi ovasta si\u0301num av i\u0301 ny\u0301ggjum valstri\u0301\u00f0i."}, {"text_idx": "#000009", "text": "Fra\u0301 teimum ho\u0301vligu republikanarunum, skal Pence nokk ikki rokna vi\u00f0 dyggum stu\u00f0li, ti\u0301 hann ver\u00f0ur sum varaforseti mintur sum tru\u0301gvur hja\u0301lpari hja\u0301 Trump. Vi\u00f0haldsfo\u0301lkini hja\u0301 Trump, hinvegin, meta framvegis Pence, sum verandi ein svi\u0301kjara."}, {"text_idx": "#000010", "text": "A\u0301 valfundinum i\u0301 Iowa tosa\u00f0i hin sterkt tru\u0301gvandi Pence heitt fyri einum landsumfatandi banni mo\u0301ti abort og vi\u0301sti a\u0301, at Trump er alt ov fri\u0301lyntur i\u0301 spurninginum um fosturt\u00f8ku. Hetta ver\u00f0ur mett sum ein roynd hja\u0301 Pence at vinna s\u00e6r atkv\u00f8\u00f0ur fra\u0301 ytsta h\u00f8graveinginum."}, {"text_idx": "#000011", "text": "I\u0301 l\u00f8tuni geva veljarakanningarnar Pence einans n\u00f8kur fra\u0301 prosent av atkv\u00f8\u00f0unum, og ti\u0301 ver\u00f0ur hann ikki mettur at hava nakran m\u00f8guleika i\u0301 forsetastri\u0301\u00f0num."}, {"text_idx": "#000012", "text": "I\u0301 valstri\u0301\u00f0i si\u0301num fer hann to\u0301 framhaldandi at minna veljararnar a\u0301, hvussu undanfarni ovasti hansara uppf\u00f8rdi seg hin 6. januar. Um ikki anna\u00f0, so fer hetta fyri vist at ver\u00f0a illa mo\u0301ttiki\u00f0 av Donald Trump, sum enn er sto\u0301rfavorittur at gerast forsetavalevni fyri republikanska flokkin."}]